કેશોદ ખાતે છેલ્લા થોડા દિવસથી રાજસ્થાનના મથુરા નગરીથી બે યુવાનો તેમના એક બાર વર્ષના દીકરા સાથે આવ્યા છે અને તેઓ જીવ સટોસટના ખેલ લોકો સમક્ષ પ્રસ્તુત કરી એક ઈમાનદારી અને કુદરતે બક્ષેલી શક્તિનો ઉપયોગ કરી દાદની સાથે પોતાના કુટુંબ માટે આર્થિક ઉપાર્જન મેળવી રહ્યા છે, કેશોદમાં મથુરાથી પ્રકાશ પરાશર અને હરેશ દુધેનીયા તેના ૧૩ વર્ષના બાળક સાથે આવ્યા છે, પ્રકાશના અને તેનો સથી હરેશ કેશોદના જુદા જુદા જાહેર ચોકમાં માથામાં કાચની જાડી બોટલો ફોડવી, શરીરે ટ્યુબ લાઈટ ફોડવી, સાઈકલ ઉપર અંગ કસરત અને ડિસ્કો કરવો, પોતાના શરીર ઉપર પાટિયા મૂકી  ટ્રેક્ટર, ૧૦ જેટલા ટુ વ્હીલર,  પેસેન્જર ભરેલી રિક્ષા તેમના શરીર અને છાતી ઉપરથી પસાર કરવી, મોટા પથ્થરો તોડવા, ઘણ વડે ખિલાસરી વાળવી, તથા ગરમ લોટી ઉપર નૃત્ય કરી લોકોને મંત્રમુગ્ધ તો કરી જ રહ્યા છે પરંતુ પોતાને કુદરતે જે કંઈ શક્તિ આપી છે તેનો ઉપયોગ કરી લોકોની દાદ મેળવી રહ્યા છે.